Here is a page extracted from Wikipedia that may contain CSS, HTML, and a lot of unformatted text.

Title: Forcallo (Castellón)
Content: Iste articlo trata sobre a localidat castellonesa de Forcallo. Ta atros emplegos d'o toponimo Forcallo se veiga Forcallo (desambigación).

 

Forcallo (Forcall en catalán y preso oficialment en castellano) ye un municipio d'a provincia de Castellón, situato en a comarca de Los Puertos de Moriella. A suya población ye de 539 habitants (2005), en una superficie de 39,2 km² con una densidat de 13,75 hab/km².

Cheografía  
Ye situato en una val con cuatro muelas arredol, muelas de materials cretacios tipicas d'o modelato d'o Sistema Iberico en as provincias de Teruel y de Castellón:

 Mola garumba u Roca de migdia.
 Mola de Sant Pere u de Roc.
 Mola de Sant Marc u Mola de la Vila.
 Mola d'Encamaràs u Roca Roja.
Forcallo ye en a confluencia d'os ríos Cantaviella, Caldas y Alcherez; seguntes atra visión o río Alcherez naixe on s'achuntan os ríos Cantaviella, Caldas y Moriella. De todas trazas "forcallo", cognato d'o catalán forcall ye como se diz confluencia de ríos en aragonés.

Mugas 
O suyo termin muga con Palanques, Villores, Moriella, Cinctorres, Todolella y Castellot.

Toponimia 
Os toponimos Forcallo en aragonés, Forcall en catalán y Horcajo en castellano gosan interpretar-sen d'alcuerdo con as tradicions locals como os lugars on se feban as execucions publicas cuan os churatos d'os municipios teneban poders chudicials.

Manimenos a vegatas son puestos on bi ha una bifurcación de camins u una confluencia de bels ríos, en a imachen popular o camín prene forma de forca. En este caso s'interpreta que o nombre bien por a forma de forca que prenen os ríos Alcherez, Cantaviella y Caldas on s'achuntan.

O exotoponimo aragonés Forcallo se conoix por diferents textos medievals. En os textos notarials d'o sieglo XV relativos a Las Cuevas de Canyart podemos leyer Forcallo. Tamién en o Libro de contos d'el concello de Mirambel (1472-1489):

Encara se feba servir en procesos enquisitorials en 1497 en Zaragoza.

Parla 
Bi ha influencia aragonesa en a suya parla, explicable porque en ista comarca i habió repoblacions con chent d'o Viello Aragón:

 A y ubierta catalana diftonga en -ia-, como en as parlas d'o Guadalop-Mezquín.
piau, diau en cuenta de /pɛu/ y /dɛu/
 Apichat d'a G, J d'o catalán cheneral, que pasan a pronunciarse -ch-, que se representa en catalán como tx:
txove ("chóven"), txermà ("chermano").

Demografía

Referencias 

Localidaz d'a provincia de Castellón
Municipios de Castellón que mugan con Aragón